《客居闻雁有感》
宋代·张守

涎涎社燕尾，嗈嗈霜雁声。两物巧相避，寸阴不得停。

我来燕未巧，倏见雁南征。客游何当还，节物凛可惊。

哀歌抚长铗，独夜羞短檠。念营堂上巢，愧尔飞冥冥。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。